ΚΑΝΟΝΙΣΜΟΣ (ΕΚ) αριθ. 757/95 ΤΗΣ ΕΠΙΤΡΟΠΗΣ της 3ης Απριλίου 1995 για τον καθορισμό των ποσοτήτων βοείου κατεψυγμένου κρέατος οι οποίες προορίζονται για μεταποίηση και είναι δυνατόν να εισαχθούν υπό ειδικούς όρους για το δεύτερο τρίμηνο του 1995

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 14 παράγραφος 4 στοιχεία α) και γ),

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταφορικά μέτρα στον τομέα της γεωργίας που είναι αναγκαία για την εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), και ιδίως το άρθρο 3,

Εκτιμώντας:

ότι το Συμβούλιο, στα πλαίσια του ειδικού καθεστώτος εισαγωγής που εφαρμόζεται στα βόεια καταψυγμένα κρέατα που προορίζονται για μεταποίηση, θέσπισε, για την περίοδο από 1ης Ιανουαρίου έως 30 Ιουνίου 1995, έναν ισολογισμό προβλέψεων 25 000 τόνων, που κατανέμονται σε δύο ποσότητες των 12 500 τόνων η καθεμία, ανάλογα με τη φύση των προϊόντων που πρόκειται να ληφθούν 7 ότι, δυνάμει του άρθρου 14 παράγραφος 4 στοιχείο α) του κανονισμού (ΕΟΚ) αριθ. 805/68, πρέπει να καθοριστούν οι ποσότητες που πρόκειται να εισαχθούν ανά τρίμηνο, καθώς και ο συντελεστής μειώσεως της εισφοράς κατά την εισαγωγή των κρεάτων που αναφέρονται στο άρθρο 14 παράγραφος 1 στοιχείο β) του εν λόγω κανονισμού 7 ότι η περίοδος ισχύος των πιστοποιητικών εισαγωγής που εκδόθηκαν στο πλαίσιο του παρόντος κανονισμού λήγει στο τέλος Ιουλίου 1995 7 ότι οι μεταβλητές εισφορές εισαγωγής δεν θα ισχύουν πλέον μετά τις 30 Ιουνίου 1995 7 ότι, ως εκ τούτου, είναι αναγκαίο να θεσπιστούν οι κατάλληλες οικονομικές διατάξεις για τις εισαγωγές μετά την ημερομηνία αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για το δεύτερο τρίμηνο 1995, οι μέγιστες ποσότητες που αναφέρονται στο άρθρο 14 παράγραφος 4 στοιχείο α) του κανονισμού (ΕΟΚ) αριθ. 805/68 καθορίζονται:

- σε 6 250 τόνους κρεάτων, εκφραζομένων σε κρέατα με οστά, για τα κρέατα που αναφέρονται στο άρθρο 14 παράγραφος 1 στοιχείο α) του κανονισμού (ΕΟΚ) αριθ. 805/68,

- σε 6 250 τόνους κρεάτων, εκφραζομένων σε κρέατα με οστά, για τα κρέατα που αναφέρονται στο άρθρο 14 παράγραφος 1 στοιχείο β) του εν λόγω κανονισμού.

Άρθρο 2

Για τις εισαγωγές των κρεάτων που αναφέρονται στο άρθρο 1 δεύτερη περίπτωση:

- πριν από την 1η Ιουλίου 1995, η εισφορά που εισπράττεται είναι ίση με την εισφορά που ισχύει την ημέρα της εισαγωγής μειωμένη κατά 55 %,

- την 1η Ιουλίου 1995 ή μετά την ημερομηνία αυτή, εκτός από τον τελωνειακό δασμό του 20 % κατ' αξίαν, ο δασμός κατά την εισαγωγή που εισπράττεται είναι ίσος με το ποσό της εισφοράς που ισχύει στις 30 Ιουνίου 1995 μειωμένο κατά 55 %.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1995.

Για την Επιτροπή Franz FISCHLER Μέλος της Επιτροπής